पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. अगवा के 36 घंटे बाद गुरु ने गुरमिलाप का अपने परिजनों से मिलाप करवा दिया। गुरमिलाप को शुक्रवार की रात दरबार साहिब की परिक्रमा से एक महिला ने अपने तीन साथियों की मदद से अगवा कर लिया था। घटना की फुटेज को सीसीटीवी कैमरों ने कैद कर लिया था। रविवार की सुबह पुलिस दबाव के चलते अगवाकार बच्चे को शहीदां गुरुद्वारा के पास एक रेहड़ी पर को छोड़ गए।
डीसीपी डॉ. कौस्तुभ शर्मा ने बताया कि अगवाकार गुरमिलाप को शनिवार की सुबह लगभग 10.30 बजे शहीदां गुरुद्वारा के नजदीक रेहड़ी लगाने वाली महिला के पास छोड़ गए थे। गुरमिलाप को अकेला पाकर रेहड़ी वाली महिला ने थाना बी डिवीजन को इसकी सूचना दी और उसे थाने में छोड़ा। इसके बाद फिरोजपुर के गुरमिलाप के पिता मनजीत सिंह और मां राजविंदर कौर को सूचित किया गया। पुलिस से बचने के मकसद से अगवाकारों ने उसके केश कत्ल कर दिए। गुरमिलाप ने बताया कि उसके बाल किसी नाई की दुकान में जाकर कटवाए गए थे।
अगवाकारों ने पहले तो घिनौने काम को अंजाम देकर पावन तीर्थ को बदनाम करने की कोशिश की, ऊपर से बच्चे के केश कटवा दिए। इसे कतई सहन नहीं किया जाएगा। कमेटी इसका भी मामला दर्ज करवाएगी।
एएस मक्कड़, प्रधान एसजीपीसी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva zho_Hant eng_Latn